google/wiki40b huggingface dataset:
Tigerdrømkilden

Tigerdrømkilden (forenklet kinesisk: 虎跑梦泉; tradisjonell kinesisk: 虎跑夢泉; pinyin: hǔpáomèngquán) er en kilde og et historisk landemerke i sørvestre Hangzhou i provinsen Zhejiang i Folkerepublikken Kina.
Vannet springer ut fra kvartsitt og ansees som noe av det fineste kildevannet i Kina. Vannet er yndet for tebrygging, som for den lokale spesialitet Longjing-te.
Munken Ji Gong er begravet her.
When Worlds Collide

When Worlds Collide er et musikkalbum med Paperboys, utgitt i 2005. Albumet lå 3 uker på VG-lista og endte med 13.-plass som beste plassering.
1. etappe av Tour des Fjords 2017

Løypebeskrivelse

Løypa startet ved fergekaia i Balestrand og fulgte Kong Beles veg og Villaveien sørover ut av sentrum, før man svingte nordover og fulgte fylkesvei 55 til Dragsviki. Derfra fulgte man fylkesvei 13 over Gaularfjellet, hvor også en 1.-kategori klatrespurt var ved 36,2 km. Den andre klatrespurten, en 2.-kategori, kom allerede på Rørvikfjellet ved 73,6 km. Ved Moskog fulgte løypa østover langs europavei 39 til man kom til Vassenden der den første vanlige spurten var ved 99,9 km. Derfra fulgte man fylkesvei 451 langs sørsiden av Jølstravatnet til Kjøsnes og riksvei 5 til Skei og den andre vanlige spurten ved 124,6 km. Så bar det vestover igjen på europavei 39 langs nordsiden av Jølstravatnet mot Førde.
Rett før man kom til Førde tok man av nordover på fylkesvei 484 (Vievegen), og deretter vestover igjen på fylkesvei 481 (Angedalsvegen). Første passering av målstreken og den siste vanlige spurten kom ved 169,3 km, midt mellom veiskillene til Prestebøen og Lindbøen. Da man kom til Langebruvegen svingte man nordover på den, og deretter nordøstover på Kyrkjevegen fram til Førde kirke, der man fortsatte nordvestover på Hornnesvegen helt til der den møter riksvei 5 (Naustdalsvegen) ved Hornnes. Deretter fulgte man riksveien sørover til Storehagen og østover på europavei 39 (Fjellvegen, senere Hafstadvegen) til man svingte inn på fylkesvei 484 igjen. Rundløypa ble kjørte to hele runder til man kom i mål etter totalt 189,9 kilometer.
Romanias parlament

Romanias parlament består av to kamre, deputertkammeret og senatet, som begge velges for en periode på fire år.
Antall deputerte og senatorer være proporsjonalt med folketallet. Det skal være en deputert for hver 73 000 innbyggere og en senator for hver 168 000 innbyggere. Deputertkammeret har etter valget i 2016 330 medlemmer og senatet 136 medlemmer.
Valgbarhetsalderen er 23 år for deputertkammeret og 35 for senatet. Bortsett fra disse forskjellene er de to kamrene identiske. De velges på samme måte og har lik makt. Parlamentet er lokalisert i Parlamentspalasset i București.
Peter Mundy

Peter Mundy (fl. 1600 – 1667) var en britisk handelsreisende og forfatter som reist mye i Asia, Russland og Europa. Han var den første briten som skrev om å ha drukket chaa (te) i Kina, noe han gjorde i Itinerarium Mundi (Reiserute gjennom verden).
Physopleurus

Utseende

Store, brunsvarte eller svarte trebukker. Antennene er betydelig kortere enn kroppen hos begge kjønn. Kjevene (mandiblene) er store og kraftige, særlig hos hannene. Pronotum er forholdsvis lite og har rundede, fint tannede sider. Det er meget grovt og tett punktert, særlig på sidene, i midten kan det være et blankt felt. Dekkvingene er hvelvede, uten markerte lengderibber.

Utbredelse

Slekten er utbredt i Sør-Amerika, fra Venezuela i nord til Argentina i sør.
Percolaspis

Utseende

Middelsstore (ca. 5 millimeter), avlangt ovale, gjerne grønnlige bladbiller. Oversiden er grovt punktert og moderat blank.

Levevis

Både larvene og de voksne (imago) er planteetere som lever på trær og busker i skog.

Utbredelse

Slekten er utbredt i Mellom- og Sør-Amerika, mot nord til det sørlige Florida.
Gallaudet University

Gallaudet University i Washington D.C. er verdens første universitet for studenter som er døve eller tunghørte, og er fortsatt det eneste hvor all utdanning og alle programmer er tilrettelagt for døve. Universitetet er offisielt tospråklig og bruker amerikansk tegnspråk (engelsk: American Sign Language) og engelsk i undervisningen.
Universitetet ble grunnlagt 16. februar 1857 som Columbia Institution for the Deaf and Dumb and the Blind av USAs postminister Amos Kendall, og så oppkalt etter Thomas H. Gallaudet, som var pioner for det amerikanske utdannelsessystemet for døve. Kendall utnevnte den 20-årige sønnen av Thomas H. Gallaudet til skolens første direktør. Syv år etter fikk skolen status som høgskole (college) etter et forbundsvedtak undertegnet av president Abraham Lincoln, og fikk da navnet Columbia Institution for the Instruction of the Deaf and Dumb. Dette navnet ble endret til Gallaudet College i 1954. I 1986 opphøyde den amerikanske kongressen colleget til universitet, og det gir akademiske grader helt opp til doktorgradsnivå.
Samningen

Samningen er en avis som blir utgitt i Samnanger i Hordaland.
Tolvtallsvisa

«Tolvtallsvisa» er et skillingstrykk Alf Prøysen samlet inn til sin visespalte i «Magasinet for Alle», årgang 1954-1955. Han skriver i omtalen av visa at «den er en lærebok for visediktere». Skillingsvisen er også tatt med i samlingen De gamle visene med Alf Prøysen, utgitt på Forlaget For alle, i 1972.  I Sverige kalles denne visa også for «Husförhörsvisan», og den utkom første gang som skillingstrykk i 1701. Den finnes i mange varianter over hele Europa, og kan føres tilbake til middelaldersk latinsk tekst. Melodien variere veldig.

Teksten

1.En vise vil vi sjunge om nogle skriftens tall

og det med munn og tunge som I nu høre skal.

Dens kraft og innehold hva den har inn at være

den går fra ett til tolv.
2.En Gud allting regjerer, en tro, et salig håp,

en Jesu frelser kjære, et livsens ord, en dåp.

En himmel med behag, en sol verden opplyser,

et siste dommedag.
3.To mennesker Gud gjorde, to lovens tavler var,

to testament i ordet, to lys på himmelen klar.

To navne Jesus Krist, to naturer uti Kristo

to veier er forvisst.
4.Tre engler ut i Sodom, tre artikler i troen er

tre personer ut i Guddom, tre patriarker kjær.

Tre vise av Østerland, tre kvinner ut til graven

tre menn i ovnens brann.
5.Fire evangelister, fire slags sædjord,

fire er årets tider, fire profetier stor,

fire vinde om året er, fire elementer,

fire store monarker.
6.Fem ere de mosebøker, fem sinde mennesker har,

fem ere lærestykker, fem Kristi vunder var.

Fem brød, fem tusen mann, fem jomfruer de kloke

fem dårlige på stand.
7.Seks stenkar ut i Kana, seks arbeidsdager vi har,

seks dager de sankede manna, seks timer mørket var.

Seks alen Goliat sterk, seks dage Gud han skapte

seks gjernings store verk.
8.Syv ord monne Jesus tale, syv bønner i Fader Vår

syv dager i uker alle, syv verdens undere stor.

Syv fulle aks opprandt, syv år de templet bygde

syv nybast Samson bandt.
9.Åtte sjele Gud priste i Noas ark på vann

åtte saligheter visste Kristus vår frelser sann

For oss stor smerte bar, åtte dager av alder,

da han omskåret var.
10.Ni slet Jesum med stor møye ropte høyt så jammerlig

ni slet Jesum også døde, oppga ånden ynkelig.

Ni ting priser Sirak, ni hundre år Adam levde

ni spedalske uten takk.
11.Ti plager Gud utsendte over Farao med skjel,

ti spedalske bleve renset av Kristus Guds sønn selv.

Og straks helbredet gjort, ti jomfruer omtales,

ti ere de Guds bud i ord.
12.Elleve i urtegården forlot deres Frelsere,

elleve satt ved bordet da Jesus lot seg se.

Efter han oppstanden var elleve bestandig bleve

og om Kristus bar.
13.Tolv vare de små profeter, tolv Israels stammer var,

tolv vare Jesus apostler, tolv måneder i hvert år.

Tolv tusen beseglede, tolv ere dagens timer,

tolv Jerusalems porter var.
14.Nu vilde vi herved ende vår vise med disse tall,

Gud oss sin nåde sende, når vi bortvandre skal,

Og give oss himmelrik, at vi hannem love og prise

alltid og evindelig.
448. bakke-til-bakke-missilbrigade

448. bakke-til-bakke-missilbrigade (russisk 448-я ракетная бригада) er en russisk missilbrigade underlagt 20. kombinerte armé i Vestre militærdistrikt. Brigaden er forlagt til Kursk i Kursk oblast.
Eik (Lund)

Eik er bygdesenter i Hovsherad i Lund kommune i Rogaland. Det ligger ved Storåna, to kilometer nord for Hovsvatnet og rundt ni kilometer nord for kommunesenteret Moi. 
Eik jordstasjon for satellittkommunikasjon ligger drøyt to kilometer nordvest for Eik.
Pseudoterinaea

Utseende

Middelsstore, avlange, mørkt brunspraglete trebukker. Antennene er omtrent så lange som kroppen. Pronotum er nærmest klokkeformet sett ovenfra med en pigg ved bakhjørnet. Dekkvingene er litt tilsmalnende bakover, med fine punktrader.

Levevis

Larvene lever inne i død ved, gjerne små kvister av løvtrær, eller også i store urter. Disse artene er ikke spesialiserte og en art kan ofte utnytte flere ulike vertsplanter.

Utbredelse

Slekten lever i Sørøst-Asia.
Tyfonen Fengshen (Frank)

Stormhistorie

Ifølge PAGASA oppsto et lavtrykksområde øst for Mindanao tidlig 16. juni. To dager senere ble systemet kalt Den tropiske depresjonen «Frank». Depresjonen ble dagen etter oppgradert til en tropisk storm. Den ble litt senere klassifisert av JMA som en tropisk storm og gitt navnet Fengshen. 19. juni ble Fengshen/Frank oppgradert til tyfon. Navnet «Fengshen» er gitt av kinesiske myndigheter og er det kinesiske navnet for Vindguden, Fengshen. Fengshen er den sjette tyfonen som rammer Filippinene i 2008.
Fengshen traff Samar, en provins sentralt på Filippinene, 20. juni. Den beveget seg da nordvestover.

Fengshen beveget seg 23. juni over det sørlige kinesiske hav i retning Kina. Tyfonen ble så nedgradert til «kraftig tropisk storm» av JMA og PAGASA, og til «tropisk storm» av JTWC.

Konsekvenser

Tyfonen krevde minst 1354 menneskeliv, blant annet på grunn av kraftig regn som forårsaket flom og jordskred. I Iloilo by måtte om lag 30 000 mennesker klamre seg til hustak da en demning brast. I Bicol-regionen måtte mer enn 200 000 mennesker søke ly som følge av tyfonens herjinger. Cruiseskipet «Princess of the Stars» strandet nær Sibuyan Island, og høy sjø hindret den filippinske kystvakten i å foreta et redningsforsøk før tidlig 22. juni. Skipet sank, og 800 av de 856 passasjerene ombord omkom.

Styrke

Tyfonen Fengshen/Frank har på det sterkeste vært en kategori 3-tyfon. Vindhastigheten var på 175 km/t, som økte til 215 km/t i kastene.
The Prestige

Filmatisering

Boken ble filmatisert i 2006 i regi av Christopher Nolan, og hadde premiere 20. oktober samme år i USA. Manuskriptet ble tilpasset filmmediet av brødrene Christopher og Jonathan Nolan.
Eurasia

Eurasia er geografisk de kombinerte kontinentale landmassene i verdensdelene Europa og Asia. Betegnelsen er et sammentrukket ord av dets to verdensdeler. Det er også en del av superkontinentet Eurafrasia. Det lokalisert hovedsakelig i den nordlige og østlige halvkule, og grenser til Atlanterhavet i vest og Stillehavet i øst, Nordishavet i nord, og ved Afrika, Middelhavet, Stillehavet og Indiahavet i sør. Delingen mellom Europa og Asia som to forskjellige kontinenter er en historisk og kulturell konstruksjon da det ikke er et klart fysisk skille mellom dem. I noen deler av verden er Eurasia anerkjent som det største av fem eller seks kontinenter.
Eurasia består av en landmasse på rundt 55 millioner km², eller på rundt 36,2 prosent av Jordens totale landareal. Landmassen har rundt 5 milliarder mennesker, noe som utgjør rundt 70 prosent av den menneskelige befolkning. Mennesker bosatte seg første gang i Eurasia for mellom 60 000 og 125 000 år siden. Platetektonisk har Eurasia vært en sammenhengende plate siden trias, 250 millioner år siden, bestående av Europa og det meste av Asia, med unntak av India (det indiske subkontinentet), Den arabiske halvøya (det arabiske subkontinentet), området øst for Verkhoyanskkjeden i østlige Sibir og Filippinene. En del land, som Storbritannia, Japan, Indonesia og andre, er inkludert i definisjonen av Eurasia, selv om de er adskilt fra den sammenhengende landmassen.
Politisk er betegnelsen Eurasia brukt som et fellesnavn for de tidligere sovjetrepublikkene, spesielt Russland, de sentralasiatiske og de transkaukasiske republikkene.
De første som seilte rundt hele Eurasia var en ekspedisjon ledet av finlandssvenske Adolf Erik Nordenskiöld i 1878–79.

Skillet mellom Europa og Asia

Grensen mellom Europa og Asia er en konvensjon med stor symbolverdi, men uten historisk folkerettslig betydning. Vanligvis er grensen trukket nordfra langs Uralfjellene og videre ned elva Ural til Kaspihavet. Mellom Kaspihavet og Svartehavet er det ulike meninger om hvor grensen bør trekkes. Det vanligste er at grensen går over vannskillet i Kaukasus. I så fall er Elbrus Europas høyeste fjell. Den videre grensen trekkes siden klassisk tid gjennom Bosporos, Marmarahavet, Dardanellene og Egeerhavet.
Eagles

Opprettelse og suksess

Bandet ble dannet i 1971 da Linda Ronstadts daværende manager, John Boylan, valgte ut Glenn Frey, Bernie Leadon (med bakgrunn bl.a. i bluegrassgruppen The Scottsville Squirrel Barkers), og Randy Meisner. De manglet en trommeslager, helt til Frey ringte Don Henley, som han hadde møtt på Troubadour i Los Angeles. Bandet spilte med Linda Ronstadt på en to måneder lang turné. Etter turneen bestemte de seg for å gå sammen og lage et eget band, som skulle bli Eagles.
Deres første album, Eagles, var preget av naturlig countryrock, med tre Topp 40-singler på Billboard. Den første singlen, «Take It Easy», var en sang skrevet av Glenn Freys venn, nabo og countryrock-artist, Jackson Browne. Frey hørte ham spille sangen og spurte om Eagles kunne få lov til å bruke den. Browne gikk med på det, og med et par linjer ekstra lagt til av Frey, ble sangen spilt inn i platestudio og ble en klassiker. Den nådde en tolvteplass på Billboard Hot 100, og la grunnlaget for bandets kommende stjernestatus. Singlen ble fulgt av «Witchy Woman» og den myke countryrock-balladen «Peaceful Easy Feeling», som oppnådde henholdsvis 9.- og 22.-plass. Eagles var også en viktig faktor i å gjøre countryrock fra Sør-California mer populær i USA. På Rolling Stones liste i 2003 over de 500 beste albumene gjennom tidene, endte Eagles på plass #374.

Desperado

Deres andre album, Desperado, hadde Det ville vesten som tema, og introduserte gruppens forkjærlighet for konseptuell sangskriving. Historien om den beryktede Doolin-Dalton gjengen var hovedfokuset, som i sangene «Doolin-Dalton», «Bitter Creek», «Desperado» og «Doolin-Dalton/Desperado (Reprise)». Albumet var ikke like populært som det første, og nådde bare til 41.-plass på USAs Billboard 200-liste, selv om det inneholdt klassikerne «Tequila Sunrise» og «Desperado». Den førstnevnte kjempet på Billboard Hot 100, men det ble bare en 64.-plass, mens sistnevnte ikke engang ble gitt ut som en single. Den andre singlen fra albumet var «Outlaw Man», som ble den høyest rangerte singlen fra Desperado, rakk til 59.-plass på listen.
Pegasus Juniors FC

Historie

Pegasus Juniors ble startet i 1955 av en gruppe spillere fra Herefordshire County Boys, som fortsatt ønsket å spille fotball sammen. Klubbnavnet var inspirert av amatørlaget Pegasus FC.
Klubben startet opp i den lokale Herefordshire League, der de vant en rekke ligatitler og cuper, til 1982 da den rykket opp til Hellenic League. I 1985 vant de Divison 1 og rykket opp til Premier Divisjon. Åtte år senere rykket de ned, men rykket rett opp på første forsøk. Pegasus rykket ned igjen i 1995 etter å overholdt de nye retningslinjene for stadioner, men i 1999 rykket den opp igjen til Hellenic League Premier Division der de har spilt siden.
Mekele

Mekele (eller Makale eller Makele) er hovedstaden i Tigrayregionen i Etiopia. Mekele ligger 110 km fra den eritreiske grense. Mesteparten av handelen gikk nordover før Eritrea løsrev seg fra Etiopia i 1993, men nå er grensen stengt. Avstanden fra hovedstaden Addis Abeba er 777 km, og til Aksum er det 260 kilometer

Klima

Mekele ligger på 2000 moh og kan besøkes året rundt. Selv om Etiopia ligger i Afrika er det ikke tropisk klima. Den beste tiden å besøke Mekele er i den kalde tida mellom desember og februar. Regntiden bør unngås da mye av vegnettet er jordveger og blir vanskelig framkommelig når det er regn. Den korte regntida er mellom januar og mars, da faller det ikke regn hvert år. Den lange regntida er mellom juni og midten av september, men i denne regionen slutter ofte regnet allerede i august.

Severdigheter

Kirkene i Lalibela ligger i nærheten av Mekele. Saltkaravaner fra Danakilørkenen.
Borgerkrigsmonumentet er et minnemerke om kampen mot militærjuntaen Derg som styrte Etiopia 1974 til 1987.
Johanneslottet ble bygget av keiser Yohannes IV i 1870, etter at han hadde valgt Mekele som sin hovedstad, og bygde et praktfullt palass i 1870. Palasset er godt vedlikeholdt og brukes i dag som museum, hvor Keiserens trone, keiserlige seng, seremoniklær og rifler kan bli sett.

Samferdsel

Mekele har flyplass med daglige forbindelser med Addis Abeba, Lalibela og Aksum. Flyplassen ligger på et høydedrag 9 km øst for bykjernen og heter Alula Aba Nege. Den ligger på 2250moh og har en rullebane på 3604 meter som er asfaltert . Det ligger fremdeles flyvrak på flyplassen (2006) etter kampene mot Eritrea.
Justo Takayama

Bakgrunn

Ukon var sønn av Takayama Tomoteru, herren på borgen Sawa i provinsen Yamato. Hans barnenavn var Hikogorō (彦五郎), som voksen het han Tomonaga (友祥), Nagafusa (長房), og kalte seg til sist Ukon no jō (右近允). Faren ville til å begynne med bekjempe kristendommen, men endte med å konvertere, og sammen med Ukon lot han seg døpe i 1564, faren med navnet Darie, sønnen med navnet Justo.
Da i 1571 herren på borgen Takatsuki i Settsu, Wada Koremasa (和田惟正; født 1530), ble neseiret i slaget ved Shiraikawahara av Araki Murashige (荒木村重; 1535–1586) og mistet sitt liv i 1571, fikk Takayama-klanen overta borgen.

Daimyo

I 1573 ble Ukon, nå under Araki, bekreftet som borgherre av Takatsuki. 
Etter Oda Nobunagas død i 1582 støttet Ukon Toyotomi Hideyoshi i hans kamp mot Akechi Mitsuhide og førte en enhet i slaget ved Yamazaki. Han ledsaget  Hideyoshi i flere kamphandlinger og fikk slik en inntekt på 60.000 koku. Som kristen støttet han kirkene i Takatsuki, Azuchi, Kyōto, Ōsaka og andre steder i landet. I sitt eget domene opprettet han et seminar og var veldedig. Slik ble han til en av de ledende kristne personligheter i Japan.
I 1585 deltok Ukon ved ødeleggelsen av tempelet Negoro-ji, og i 1587 i et felttog mot Shimazu-klanen på Kyūshū. Men da de såkalte «pātor» (伴天連, sammenslutningene av aktive katolikker) ble forbudt i 1587, ble også Ukon utsatt for forfølgelser. Han fant tilflukt hos Maeda Toshiie (前田利家; 1538–1599), fyrsten i Kaga-domenet.
I år 1614 gav imidlertid shogunatet under Tokugawa Ieyasu en forordning om at alle misjonærer måtte forlate  landet, sammen med den kristne japanske prominens. Den 8. november 1614 besteg en gruppe forfulgte et skip i Nagasaki for å komme seg til Filippinene. I samme gruppe var også Naitō Tadatoshi (忠俊; død 1626) fra klanen Naitō, som bar døpenavnet Joan, med sin familie. Han og hans hustru nevnes på minnetavlen om hendelsene i Manila. De ankom Manila den 28. november og ble der vennlig tatt imot. 
De spanske Filippinene tilbød sin støtte for en invasjon av Japan for å beskytte landets katolske japanere. Takayama vegret seg mot å delta på en slik aksjon, og døde bare 40 dager etter. 
Han ble gravlagt i jesuittenes kirke i Manila.
En statue av Dom Justo Takayama står i Dilao i Manila. Ukon er fremstilt i soldatbekledning.
Han ble saligkåret av kardinal Angelo Amato i Osaka den 7. februar 2017.
Agestrata

Utseende

Store (40-50 millimeter), avlangt jevnebrede, svært blanke, metallisk grønne gullbasser. "Snuten" (clypeus) er bred, flat og litt kløvet i midten. Kroppsformen er litt flat. Pronotum er kileformet tilbaketrukket i midten slik at det dekker nesten hele scutellum. Slekten er lett å kjenne på størrelsen og den svært blanke overflaten. Artene er svært like av ytre utseende.

Levevis

Larvene lever gjerne i råtnende ved eller annet dødt, organisk materiale. De voksne billene finnes gjerne på blomster der de eter pollen.

Utbredelse

Slekten er utbredt i Sørøst-Asia.
Heteronitis

Utseende

Middelsstore, blankt svarte gjødselbiller. Kroppsformen er påfallende firkantet, nærmest prismeformet. Hodet er skovlformet, hos begge kjønn med et tverrlist litt bak midten. Hannene har en påfallende, kamlignende utvekst i "nakken" bak denne tverrlisten. Dekkvingene har markerte lengdefurer.

Utbredelse

Slekten er vidt utbredt i Afrika sør for Sahara.
Parañaque

Parañaque (offisielt City of Parañaque) er en by på øya Luzon i Filippinene. Den ligger i Metro-Manila og har 552 660 innbyggere (2007). En av fillipinenes viktigste katolske kirker, Baclaran Church, ligger i smådistriktet Baclaran.

Kommunikasjoner

Hovedstadsområdets internasjonale flyplass, Ninoy Aquino internasjonale lufthavn, ligger i Parañaque.
Aphididae

Utseende

Små, trinne insekter (vanligvis under 3 mm lange), kroppen gjerne mer eller mindre pæreformet, vanligvis naken, gjerne grønn eller rødaktig med mørke flekker. Hodet er lite med lange, tynne antenner, nokså små fasettøyne og en lang, tynn sugesnabel. Det finnes både vingede og vingeløse former. Beina er forholdsvis lange og tynne. Oppe på bakkroppen har de vanligvis et par rør (corniculi) der de skiller ut honningdugg.

Levevis

Familien omfatter både arter med og uten vertsskifte. Mange har ulike løvtrær og busker som primærvert. Livssyklusen omfatter gjerne veksling mellom kjønnede og ukjønnede, vingede og vingeløse stadier. Denne gruppen danner sjelden galler. Disse bladlusene blir ofte oppsøkt av maur som "melker" dem for sukkerrik honningdugg, og som til gjengjeld verner bladlusene mot fiender.
De fleste bladlusene lever i tempererte klimaer med markerte sesongvekslinger, og går gjennom årstidsbestemte utviklingsmønstre. Dette kan variere mye, men det vanligste er at vinteren blir tilbrakt som forholdsvis store og robuste egg. Disse klekkes om våren til parthenogentiske hunner. En slik hunn kalles gjerne fundatrix (grunnlegger), og produserer store mengder levendefødte avkom som er identiske med seg selv. I løpet av sommeren går de gjerne gjennom mange generasjoner av parthenogenetiske hunner. Vanligvis har noen av disse vinger (de kalles da alatae), slik at de kan spre seg. Hos mange arter skifter de vert, ofte fra et tre til urteaktige planter eller gress, i løpet av sommeren. Når dagene blir kortere og høsten kommer, blir det gjerne produsert en generasjon av kjønnede individer (sexuparae). Disse er gjerne små og vingeløse, dette er den eneste tiden da det forekommer hanner av bladlus. Hannene og hunnene parrer seg, og hunnene legger forholdsvis få (noen ganger bare ett) egg før de dør, gjerne i barksprekker eller andre beskyttede steder. På grunn av den raske, ukjønnede formeringen kan bestandene av bladlus bygge seg opp meget raskt på egnede planter. Utviklingen av avkommet begynner gjerne alt før moren blir født, slik at man noen ganger kan se tre generasjoner av bladlus inne i hverandre.

Skadedyr

Gruppen omfatter mange alvorlige skadedyr. De gjør skade både ved at de svekker plantene ved å tappe dem for saft, ved at de sprer virus til plantene og ved at honningduggen de skiller ut gir grobunn for muggsopper.

Naturlige fiender

Bladlusene er myke og langsomme, og er derfor lette byttedyr for mange rovinsekter, med mindre de blir vernet av maur. Mange insekter har bladlus som eneste eller en meget betydelig næringskilde. Mest kjent er marihøner (Coccinellidae), som spiser store mengder bladlus både som larver og voksne. Nettvinge-familien gulløyer (Chrysopidae) er også gjerne bladlus-spesialister. Det samme gjelder larvene til blomsterfluer i underfamilien Syrphinae. Mer generaliserte rovdyr, for eksempel nebbteger (Anthocoridae) tar også mange bladlus. Det samme gjør en del småfugler, kanskje særlig løvsangeren (Phylloscopus trochilus). Mange snylteveps angriper også bladlus, en gruppe som er spesialisert på dem er underfamilien Aphidiinae (familien Braconidae).
Courcelles (Paris Metro)

Courcelles er en stasjon på metroen i Paris.
Stasjonen betjener linje 2.